[{"text_idx": "#000002", "text": "Datorren igandean, urtarrilak 12, eguerdiko 12:30etatik aurrera, lehiatuko da urrezko aizkolarien binakako txapelketaren bigarren saioa Beizamako Illaunpe pilotalekuan."}, {"text_idx": "#000003", "text": "Banakako Txapelketa amaitu bezain laster, Binakakoak txanda hartu zion pasa den igandean Deban, non Mikel Larran\u0303aga azpeitiarra eta Jon Rekondo leitzarra osatutako bikoteak, Ugaitz Mugertza mutrikuarra eta Julen Alberdi \u201cTxikia IV\u201d azkoitiarra izan zituen aurrez aurre, 22 enbor \u2013 5 izakerako jardunean."}, {"text_idx": "#000004", "text": "Mikel Larran\u0303aga eta Jon Rekondok irabazi zuten lehenengo jardunaldi hau guztira 21 minutu eta 23 segundu behar izan dituztelarik lana amaitzeko. Bere aurkariek ordea, Mugerza eta Alberdik, lan berdinean orotara 22 minutu eta 15 segunduko denbora erabili zuten."}, {"text_idx": "#000009", "text": "-Urtarrilaren 19an, goizez Aian Saralegi eta Otan\u0303o, Mugertza II.aren eta Txikia IV.aren aurka jokatuko dute; eta arratsaldez Iraetan Mujika eta Vicente, Rekondoren eta Larran\u0303agaren aurka arituko dira.-Otsailaren 3an, Abadin\u0303on izango da lehia, eta han Mujika-Vicente, Mugertza II.a- Txikia IV.aren aurka jokatuko dute.-Otsailaren 5ean Beasainen, Rekondo eta Larran\u0303aga, Saralegiren eta Otan\u0303oren aurka arituko dira, honela lehen faseari amaiera emanez.-Ligaxkako hirugarren eta laugarren sailkatuak otsailaren 16an On\u0303atin lehiatuko dira, eta horko irabazlea, ligaxkako aurreneko bi sailkatuekin finala jokatuko du Azpeitian, martxoaren 3an edo 8an."}]